<classify> HALMASHAURI ya Jiji la Dodoma inakusudia kufanya uwekezaji mkubwa ukiwemo wa kujenga hoteli ya Nyota Tano katika Mji wa Serikali.Mkurugenzi wa Jiji la Dodoma, Godwini Kunambi amesema hoteli hiyo inakusudia kuwa suluhusho la huduma bora za biashara, hoteli na chakula katika Mji wa Serikali uliopo kilometa 17 kutoka Dodoma Mjini.Hoteli hiyo itakayokuwa na ghorofa 11, ghorofa ya ardhini, sakafu ya jengo- mezzanine na ghorofa tisa itakuwa na huduma mchanganyiko zikiwemo za biashara, makazi, maofisi na kumbi za mikutano yenye jumla za mita za mraba 4,486, amesema.Kunambi amesema lengo la mradi huo wa hoteli ni kuongeza mapato, lakini pia kusogeza huduma karibu zaidi na jamii ya watumishi wa serikali katika kuhakikisha kwamba jiji linapunguza utegemezi wa viwanja kwa asilimia 10 kila mwaka, lakini linapanua uwekezaji.Kutakuwa na kumbi za mikutano ya ukubwa tofauti katika sakafu mezzanine yenye mita za mraba 158. Kutakuwa na vyumba vya kulala 117 kuanzia ghorofa ya kwanza hadi ya tisa yenye jumla ya mita za mraba 2,817, alisema na kuongeza:Pia kutakuwa na mgahara na jiko lenye ukubwa wa mita za mbara 225 na kutakuwa na eneo la maegesho ya maari saba.Kwa mujibu wa Kunambi, hoteli hiyo licha ya kuwa ni kitega uchumi lakini pia itatoa mchango mkubwa wa jiji katika kuimarisha na kuboresha miundombinu katika Mji wa serikali ambao una ofisi za wizara, za mabalozi na taasisi nyingine za kitaifa.Amesema katika kufanikisha usimamizi wa uwekezaji huo katika miradi mbalimbali jijini, jiji linazungumza na Mhandisi Mshauri kuwashauri namna ya kuendesha vitega uchumi jijini humo.  <topic>: UCHUMI 